Merkezê Îrtîbatî û Çapemenîye yê HPGyî  bi eşkerayîyêke da pêhesanyene ke gerîlayan çarçeweya Hemleya Şorişgêre ya Şehîd Bager û Şehîde Ronya de 15ê hezîrane de Avaşîn, Çelê û Xakurkê de vera artêşa tirke çalakîyî kerdî û detayê ci pere kerdî:
''Hêzanê ma yê YJA Starî warê Tepê Xwedê yê herêma Avaşînî de da îşxalkeran ro. Çalakîya ke mewzî û stargehê dişmenî bitesîr ameyî pirodayene de hûmara merde û birîndaran nêameye zelalkerdene.
Çelê ya Colemêrgî de zî hêzanê ma yê YJA Starî îşxalkerê ke Qilê Xeregolî de ameybî cakerdene hedef girewtî. Çalakîya ke mewzî û stargehanê dişmenî ser o adir ame varayene de hûmara merde û birîndaran nêameye zelalkerdene.
Xakurkê de zî îşxalkerê ke Qilê Şehîd Derweşî de ameybî cakerdene ameyî pirodayene. Çalakîya ke mewzî û stargehê dişmenî bitesîr ameyî pirodadene de hûmara merde û birîndaran nêameye tesbîtkerdene.
Teyarayanê şerî yê dewleta tirke 15ê hezîrane de warê Deşta Kafya yê Garê bombardûman kerd. Nê hêrişî de vînîbîyayeyê ma çîn ê.''
